Man gevonnis wat boetie verkragArgieffoto ŉ 20-jarige man van Empangeni in KwaZulu-Natal is gevonnis vir die verkragting van sy sewejarige boetie. “Die man is Donderdag in die Esikhawini-streekshof tot 15 jaar tronkstraf gevonnis,” het kol. Jay Naicker, woordvoerder van die polisie in KwaZulu-Natal, gesê. “Die verdagte het sy boetie glo vir ŉ geruime tyd lank verkrag, maar die ouers het eers daarvan uitgevind toe ŉ vriend dit ontdek het.” ŉ Saak van verkragting is by die polisie in Mtunzini oopgemaak en die Empangeni-familiegeweld en kinderbeskermingseenheid het die saak ondersoek. “Geen kind moet aan sulke mishandeling blootgestel word nie, veral nie in sy eie huis nie,” het lt.genl. Mmamonnye Ngobeni, provinsiale polisiekommissaris, gesê.